标题：丹铅精舍
简介
丹铅精舍，清代著名藏书楼，位于浙江省杭州市塘栖镇西小河街，始筑于乾隆年间，楠木为厅，有楼三楹，毁于太平天国。主人劳氏，藏书之所有学林堂、铅椠堂、拂尘扫叶楼、秋井草堂、沤喜亭、木芙蓉馆、双声阁、蓼香馆、玉差参馆、燕喜堂。其藏印有：“丹铅精舍”“蓼香馆”“木芙蓉馆”“沤喜亭”“劳权印”“劳权过眼”“平甫”“巽卿”“蟫隐”“蟫庵”“双生”“美人香草”“劳格”“劳格季言”“劳艾保印”“季言”“青孓”“劳参军”“庚辰”“劳艾保读”“季言汲古”。丹铅精舍当时有《书目》之编，久佚。
丹铅精舍书目序
郪水，江南巨镇也，固地杰人灵，五百年间，藏书蔚然成风。若樾馆、若水一方、若月波楼、若传经堂、若牧牛村舍，若品茶读画室，皆藏籍万卷者，犹以劳氏丹铅精舍、朱氏结一庐为最。朱学勤修伯身值枢廷亦未忘铅椠，咸丰间英人焚淀园，京中大乱，诸王大臣之书散出，修伯携蚨至厂肆，车载而归，哲嗣子清（澄）、子涵（溍）续其业，遂成大家。宋刻、元椠、明版、旧钞积逾千种，辑《结一庐书目》四卷、《宋元本书目》一卷，传钞之馀，刻入观古堂、晨风阁丛书。光绪间子清先生殁，遗书八十柜多归丰润张佩伦。子涵先生取未出之毛汲古旧钞，校刻《朱氏结一庐剩余丛书》，凡百十余卷。
丹铅精舍之聚书，始嘉庆中劳经原之味经斋，先生字笙土，少年好学，尝问字至臧镛堂门前，受业于德清胡功载门下，又与吴兴严元照、德清徐新田、塘栖朱以升为友，严修能遗稿《尔雅匡名》，经原付梓印行。经原三子，长曰检，字青主；次曰权，字巽卿，号蟫庵，饮香词隐，丹铅生；季曰格，字艾保，又字季言，号参军，皆茂才也。权、格精于校勘辑佚，时人目之“二劳”。而季言犹以史学闻，笙士先生撰《唐折冲府考》，书未成而先卒，季言续成之，自刻梓行。又著《御史台精舍题名考》《郎官石柱题名考》《唐杭州刺史考》《宋人世系考》《全唐文札记》《晋书校勘记》诸书。及殁，其友吴兴丁宝书辑其遗稿，汇为《读书杂识》十二卷，刻入《月河精舍丛钞》。巽卿工词曲，以抄书、校勘为业，专攻宋元词曲及唐宋元别集、子部杂家书。清季以来，吴昌绶、易大厂、朱祖谋、王半塘诸家辑刻宋元词，多取劳权钞本校本，至唐圭璋辑《全宋词》，其祖本为劳巽卿校定者数十种之多。
丹铅精舍藏书楼在塘栖镇西小河街北埭，始筑于乾隆年间，楠木为厅，有楼三楹，以储史、子、集三部。劳氏之藏书，刻本十三，钞本十七，毛子晋、钱遵王、季沧苇、鲍以文诸家旧物，每见收藏。金氏文瑞楼、赵氏小山堂、何氏梦华馆、汪氏振绮堂收藏之名椠旧钞，及顾千里之校，黄荛圃之跋，往往有之。明清二代名人若叶盛、冯舒、柳大中、厉鹗、卢文弨、严元照、严可均钞校书籍及著述手稿亦在其家。又有宋金元三代善刻，虽明以来通行之本，亦名家精刻细校之物。
二劳每获一书，必多取异本，精校细补，丹黄齐下，订正一毕再题跋之，故人得其书，自视为善本。又喜抄人之书，如振绮堂、知不足斋、开有益斋、芳菽堂所藏罕本，蒋光煦、朱绪之、胡书农、丁宝书之秘籍，往往借抄。
咸丰间，红羊及两浙，清兵与太平军屡战塘栖，栖镇几成废墟，经原族兄劳逢源有藏书楼曰品茶读画室， 藏书称一郡之冠，亦付于劫灰。劳氏兄弟避难乡间，手不辍笔，其书屡迁屡散，流失几尽，季言愤怨不堪，同治三年四月二十五日卒于吴江同里，未几，巽卿亦卒。
初，太平军未至，劳家取所藏之绝精者，分装皮箱数十个，以船运之东塘永泰，塘栖劳氏祖宅、宗祠在焉。舟过武林头，为乡间乱民所劫，皆以为金银物，发之，见是旧书，尽弃于洋港之间，仅取其箱。故宋元旧椠，流传者少，存世多巽卿兄弟手自抄校之本。未久，洪杨军占塘西，有某首领入藏书楼阅书，惊曰：“人称劳家所藏俱罕本，此皆寻常之物？”遂于户外榜一纸，戒军卒勿入，谓：此读书人家。乱后，劳氏惧祸而毁之，劳季言之曾孙告余，此忠王李秀成也。
丹铅精舍之散，塘栖结一庐朱氏、钱塘八千卷楼丁氏、吴兴皕宋楼陆氏得书最多。祺祥政变后，朱修伯丁忧归里，值劳氏书散出，率先得之。朱、劳乃里中两巨室，又为世交，劳季言髻年即从修伯之父朱以升进士治经，嘉庆中劳经原刻《尔雅匡名》，朱以升亦与参校。他若缪荃孙之艺风堂，潘祖荫之滂喜斋，刘承斡之嘉业堂，傅沅叔之双鉴楼，邓邦述之碧群楼，张元济之涵芬楼，皆转辗过手，分得遗书。清季皕宋楼之售，劳氏遗籍随之舶载东洋。八千卷楼之鬻，则尽归南京省立图书馆。辛亥间，张幼樵书散，流落江南江北，近者如李木斋、蒋汝藻、郑西谛、董康、潘景郑、周叔弢、黄裳辈皆得其残羹。
劳氏藏书，论宋板元椠，终非朱氏结一庐可比，更无论瞿、杨、丁、陆四家。然劳书必善钞精校细注之本，固学者书也，非古董商居奇之货也。巽卿兄弟，勤于收拾旧籍，手自钞校，孜孜不辍，上承仁和（谷林、意林）二赵，下启钱塘（松生、竹舟）二丁，流风馀韵，经久不衰。
劳氏藏书之所曰：丹铅精舍，又有学林堂、铅椠堂、拂尘扫叶楼、秋井草堂、沤喜亭、木芙蓉馆、双声阁、蓼香馆、玉差参馆、燕喜堂。其藏印有：“丹铅精舍”“蓼香馆”“木芙蓉馆”“沤喜亭”“劳权印”“劳权过眼”“平甫”“巽卿”“蟫隐”“蟫庵”“双生”“美人香草”“劳格”“劳格季言”“劳艾保印”“季言”“青孓”“劳参军”“庚辰”“劳艾保读”“季言汲古”。劳格之校之书，又钤“实事求是，多闻阙疑”一印，为武林赵之   所镌。
丹铅精舍当时有《书目》之编，惜仅写本传录，未及付梓，乱后恐已久佚，钱塘丁氏撰《武林藏书录》，亦称不传。
清季邑人吴昌绶尝辑二劳题跋及经原劳检遗文若干，汇为《劳氏碎金》三卷，以活字版印行，未几复增补付刻，流传甚少，其版归涉园陶氏，后吴县王大隆、常熟瞿熙邦，乃据重定红印本又增补之，遂刻入《乙丑丛编》，嘉惠书林。唯《碎金》所录书仅七十余种，而《皕宋》《善本》二书志所录何止百种，他若邵氏《简目标注》、郘亭《知传书目》两大部，及同治以私家藏目、朱氏《结一庐书目》、丁氏《八千卷楼书目》、刘氏《嘉业堂书目》皆有劳氏遗书著录，而缪艺风《藏书记》、王文进《文禄堂访书记》、傅增湘《群书经眼录》、王重民《善本书提要》、张元济《涵芬楼烬余书目》亦有载矣。
同里晚生虞某，初涉于学，长恨晚生两百年，不能随二劳先生问学。尝辑劳氏父子题跋诗文数十篇，欲汇为《丹铅精舍文集》行世，又以传略、序跋、遗事数十篇为《外集》，至今未果。乃取《碎金》、丁、陆两《书志》，及常见公私书目，摭集劳氏遗书数百余种，汇为一目，以期补正。
甲戌年八月，塘栖后学虞铭谨叙。
丁申《武林藏书录》卷下
塘栖劳经元，字笙士，学于武进  镛堂之门，嗜收书，恣意流览，熟  唐代典制，著有《唐折冲府》。子三，长检字青玉，次权字巽卿，次格字季言。髫年均以治经补弟子员，后遂不与试。巽卿精于校  之学，校有《元和姓纂》、《大唐郊祀录》、《北堂书钞》、《蔡中郎集》、《文苑英华》及唐宋各家文集，皆丹黄齐下，密行细书，均有补遗附录，引证博而且精，世称善本。兼工词曲，唐宋元明间卷藏皆旧本。季言平居读书时，每置空册于案，遇有疑义，辄笔之，暇时翻阅诸书，互相考证，必至精密而后已。藏书之所曰：丹铅精舍。校书之印曰：实事求是，多闻阙疑。著有《读书杂识》十二卷、《郎官石柱题名考》二十四卷、《唐御史台精舍题名考》三卷。其友丁葆书为之编次。叶廷绾《浦西寓舍杂咏》诗云：真读书人贼亦钦，纤尘不使讲帷侵。黄巾知避康成里，汉季儒风又见今。注云：仁和劳季言，家塘栖，累代富藏书，季言尤以博洽名。贼酋至其门，戒其徙谓：此读书人家，毋惊之。入室取架上卷帙观之，曰：“闻此家多藏秘籍，何此皆非善本，殆移匿他处邪？”徘徊良久，不动一物而去。贼亦知书，异哉。迄今不四十年，遗籍流落尘寰，书目亦散佚不传。书之不毁于寇，此中岂有数邪！
《杭县志稿》卷四
劳氏丹铅精舍，塘栖劳经元字笙土，学於武镛堂之门，性嗜收书，恣意流览。子三，长检字青玉，次槿字巽卿，次格字季言。年均以治补弟子员，后遂不与试。巽卿精於校之学，所校各书称善本。兼工词曲，唐宋元明卷皆旧本，季言阅诸书，互相攻证，必至高无上精密而后已， 书之所曰：丹铅精舍。按：《丹铅精舍书目》胡手钞本，未刊行。
叶廷绾《浦西寓舍杂咏》
真读书人贼亦钦，纤尘不使讲帷侵。
黄巾知避康成里，汉季儒风又见今。
注云：仁和劳季言司训，家塘栖，累代富藏书，季言尤以博洽名。贼酋至其门，戒其徙谓：此读书人家，毋惊之。入室取架上卷帙观之，曰：“闻此家多藏秘籍，何此皆非善本，殆移匿他处邪？”徘徊良久，不动一物而去。贼亦知书，异哉。季言人素笃实，贻札自述，当非虚语。
”
叶廷绾《吹网录》
季言名格，浙江仁和人，家塘栖，候训遵。累世书富，终岁闭门，惟事讨史学，极深，尤熟於唐宋故实。余因胡必耘得交季言，札常通，终未一面，胡问即答，盆颇多。辛酉杭州大乱，籍书散，辗转 避吴江同里，忧忿发疾，子四月殁，年四十五。惜著书未成集。《通鉴札记》七条，所寄示，存之聊见学一斑也。
丹铅精舍所藏抄稿本
明钞本《金陵六朝记》二卷，璜川吴氏乐意轩藏；
明小草斋钞本《桂林风土记》一卷；
吴兴沈祖彬手写本《读书敏求记》四卷；
知不足斋钞本《南濠居士文跋》四卷，鲍廷博校跋；
江都江郑堂影宋钞本《医经正本书》一卷；
述古堂影宋钞本《三辰通载》三十四卷；
嘉靖兰格钞本《鬼谷子》三卷，卢文弨手校、严元照跋；
明钞本《南窗纪谈》一卷； 
明影宋钞本《游宦纪闻》十卷，文征明、钱曾、叶祖仁旧藏；    
明精钞本《封氏见闻录》十卷，冯舒校跋；
明抄本《酉阳杂俎》二十卷《续集》十卷，泰昌纪元玉峰张丑跋；
旧钞本《云烟过眼录》二卷《别录》二卷，严元照校跋；
明钞本《大唐类要》；
嘉靖柳大中影宋抄本。《吴兴昼上人集》十卷；
嘉靖柳大中抄本《白莲集》十卷附《风骚旨格》卷， 
明柳大中抄本《禅月集》二十五卷，钱谦益校；              
明柳大中抄本《浣花集》十卷，钱谦益校藏；
钱塘朱文游家旧抄本《剡源集逸稿》七卷，何义门校，黄丕烈补录；
清初钞本《吕敬夫诗》六卷，何焯题记；
明  竹堂钞本《危太朴集》不分卷，隆庆叶恭焕跋；
许永镐钞本《窦氏联珠集》五卷，许永镐跋。黄丕烈校补并跋；
影宋本《文苑英华》一千卷；                 
赵氏小山堂抄本《宋二家词》三卷；
璜川吴氏影宋钞本《东堂词》一卷；
旧抄本《西清诗话》三卷，钱曾旧藏；
文澜阁四库本《石林词》一卷；
旧抄本《乐府诗集》一百卷，冯班评，知不足斋旧藏。
钱大昭《广雅疏证》，手稿；
钱绮《东都事略校勘记》一卷，手稿；
严可钧辑《四民月令》一卷；
黄丕烈合诸家校本订正重录本《文房四谱》十卷；
严可钧辑《慎子》一卷，手稿；
严可钧《辑逸十种》十四卷，手稿；
汪剑秋《樊榭山房诗集注》，手稿；
汪日桢《荔墙词》一卷，手稿。
引用书目
虞  铭《塘栖艺文志》
罗振玉《唐折冲府考补序》
丁宝书《读书杂识序》
丁宝书《唐尚书省郎官石柱题名考序》
董  康《劳氏碎金跋》
吴昌绶《劳氏碎金跋》
王大隆《劳氏碎金跋》
王欣夫《劳氏碎金拾遗跋》
吴昌绶《唐栖劳氏三君传》
施补华《祭劳季言文》
叶廷绾《吹网录》
钱泰吉《汉书校勘记跋》
宋咸熙《耐冷谈》
许韵堂《笔记》
马叙伦《读书续记》
陆心源《书劳氏杂识后》
王  同《王拭诗注》
徐世昌《晚晴  诗话》
叶炽昌《藏书纪事诗》
丁  申《武林藏书录》
《师友渊源记》
《清稗类钞》
《上海书林忆梦录》
《杭县志·劳经原传》
《唐栖志·劳经原传》
《唐栖志·劳格传》
《杭县志稿·丹铅精舍》